**REFERAT**

|  |  |  |
| --- | --- | --- |
| **Råd:** |  | Hobøl og Tomter menighetsråd |
| **Møtedato:** |  | 31.08.2023 |
| **Møtetid:** |  | 18.00 - 21.00 |
| **Møtested:** |  | Tomter menighetssenter |

**Til stede: Sogneprest Svein F Elgvin, Svanhild Garsjø, Asbjørn Moen, Synnøve A Kowalczyk, Ane Frogner Risan, Pernille B Lemming, Jan S Mathisen og daglig leder Terje Stenholt**

**Forfall: Helge Mathisen, Berit K Dingstad og Yngve Haga.**

Soknepresten åpnet med å lese og reflektere rundt søndagens tekst. Bønn.

**VEDTAKSSAKER:**

Sak 39/23

Godkjenning av møtebok fra forrige møte og godkjenning av innkalling til dagens møte.

**Vedtak:** Innkalling og møtebok godkjennes.

Sak 40/23 **Kirkevalget:**

MR`s oppgaver på valgdagene:

* Forhåndsstemming på kirkekontoret i Askim fra 10.aug - 6. (digitalt) og 8 (fysisk). sept på Askim kirkekontor kl 9-15.
Felles «forhåndsstemmedag» på kirkekontoret torsdag 31. august kl. 15-20.
* Svanhild undersøker med Ellinor Løvgren hvordan evt stemming på HBBS kan foregå. Hvis dette er ønskelig, gir hun beskjed til administrasjonen.

**Vi avholder ikke avstemming på HBBS. Hjelper de som ønsker å forhåndsstemme eller stemme på valgdagene med transport.**

* Valgstyret (menighetsrådet) i Hobøl og Tomter fungerer også som stemmestyre. Menighetsrådets leder Svanhild oppnevnes som leder av stemmestyret.
* Valgstyret benytter seg av administrasjonens tiltak om at man legger til rette for forhåndsstemming 27.august på Askim kirkekontor.
* Felles teamsmøte for stemmemottakere/valgfunksjonærer i IØ til høsten.

**Video med info sendes ut til alle valgfunksjonærer i god tid før valgtinget.**

* Menighetsrådet ønsker å delta felles stemmetelling på Grøtvedt menighetssenter i Askim etter at valglokalene stenger siste valgdag. Repr. Asbjørn og Svanhild stiller.
* Menighetsrådet stiller med fire personer i stemmelokalet på Knapstad på valgdagen 10.september 14:00-18:00 og 11.september kl 09:00-21:00.

Søndag 14-18: (Svanhild åpner valgtinget) Yngve og Jan (vara) og Johnny S.

Mandag 09-15: Jan, Ane og Jakob

Mandag 15-21: Asbjørn og Svanhild

* **Stemmeprotokollen skal underskrives av alle i valgstyret (min ¾) Protokollen ligger i kirkestallen tirsdag 12.9 fra kl. 08.00-17.00. Reis innom når det passer. Nøkkel finnes på kjent sted.**

Sak 41/23 **Samarbeidsmøte med nytt MR MR.**

Planlegge neste MR-møte som blir tirsdag 24.oktober. Vi planlegger servering, hvordan møtet skal legges opp og hva som er viktig å ha på agendaen.

**Vedtak:** Møtet avholdes i Kirkestallen. Avtroppende råd har møte fra 18-19. Avtroppende og påtroppende råd spiser og samsnakker kl. 19-20. Nytt råd starter sitt møte kl. 20.00 Konstituerer seg. Ansvarsfordeling: Pizza, is og brus (Pernille). Svanhild lager innkalling til avtroppende råd og Terje lager innkalling til påtroppende råd.

Sak 42/23 **Offermodellen i Hobøl/Tomter**

Ny modell for ofring ble innført i H/T menighetsråd i 2017. Da ble det i stedet for definerte offerformål hver søndag, laget en modell som indikerte prosentvis fordeling av offeret gjennom hele året. Offermottakere blir vedtatt av menighetsrådet senest i desember-møtet året før. Modellen har fungert fint og vært enkel å administrere. De siste år har modellen blitt en salgs «hybrid». Der man i løpet av året vedtar at ofringer på noen søndager skal tilfalle spesifikt formål. Dette gjør administrasjonen en del mer arbeidskrevende, i tillegg til at utbetaling av offer blir forsinket. I år bli penger til offermottakere i 2022 utbetalt i juni 2023.

**Vedtak:** Offermodellen videreføres slik den opprinnelig var vedtatt. Kirkens Nødhjelp legges inn som fast mottaker av offer på 10%. Ved katastrofer utbetales kr. 3000,- direkte fra menighetskassen så snart som mulig. Tilskuddet til TMS og andre som evt. ikke står oppført på offerlisten utbetales direkte fra menighetens kasse. Misjonsprosjektet: Jan sjekker om Normisjon kan opprette et eget vipps-nummer direkte til misjonsprosjektet med skattefradrag.

Sak 43/23 **Rekruttering av ny revisor for 2023.** Sissel Gjøssang sitt engasjement for 2021 og 2022 er nå utgått, og menighetsrådet trenger en ny revisor.

**Vedtak:** Nytt menighetsråd finner aktuelle kandidater til å spørre om dette vervet. MR-leder gir en blomst til avtroppende revisor.

Sak 44/23 **Gudstjenestelisten våren 2024**

Se eget vedlegg, vedlagt innkallingen.

**Vedtak:** Redigert utgave ble vedtatt (ettersendes)

Sak 45/23 **ORIENTERINGSSAKER:**

* Avgift for 23/24 konfirmanter er kr. 600 i grunnavgift (skal dekke materiell og servering gjennom hele konfirmantåret) og kr. 1500,- for de som skal på leir. Dette er ikke økt fra i fjor. For neste år det er klokt at leiravgiften vedtas i menighetsrådet i mars-møtet. Grunnavgiften er den samme for hele FR-området. Invitasjoner sendes ut i mai.
* Revisjon av regnskap 2022: Kommer til vedtak i oktobermøtet.

**Nytt fra FR v/Jan og Terje**

* Utflytting av Bøndenes hus i Askim i januar 2024.
* Daglig leder-stillingen i Eidsberg og Trøgstad blir utlyst internt.
* Anne-Grethe Larsen starter opp som kirkeverge 1. november, etter 4 år i permisjon (ordfører i Skiptvet)

**Nytt fra Svein**

* Bispevisitas i Hobøl uke 17/24. 24.4 til 28.4
* Øke bruk av TMS til kontor:

Notat

Fra 31.12.23 sies kontoret på Bøndenes hus i Askim etter planen opp. Det er vedtatt at Askim kirkekontor skal bygges ut med tilhørende kontorer for prestene i Indre Østfold. Soknepresten i Tomter ser et økt behov for at administrativt arbeid kan gjøres fra menighetssenteret i Tomter, spesielt mens byggeperioden pågår. I den forbindelse ønskes det at tilgangen til lokal arbeidsstasjon kan oppjusteres til tre dager i uka. Dette vil være med på øke den lokale kirkelige tilstedeværelsen, og vil være tjenlig for prestetjenesten og menighetsarbeidet i den lokale kirken.

**Vedtak:**

**Nytt fra utvalgene:**

1. **Diakoni- og misjonsutvalget.**

Møte sist mandag. Etterlyser misjonsgudstjeneste i høst. Tilbyr fortsatt skyss fra mottaket til gudstjenester. Se også «bollepunkter» om arrangement lenger ned på siden.

1. **Gudstjenesteutvalget.**

Hadde møte sist uke: 17. mai-GT var blant annet tema; Samarbeide med 17. mai komiteene på best mulig måte. Forankre vedtak i utvalg og MR. Utvalgene kommer med forslag. MR gjør vedtakene. MR ønsker referat fra utvalgsmøtene.

1. **Trosopplæringsutvalget.**

Konfirmant-innskriving med kick-off-grilling hos Pernille. Flott samling. Takk til ansatte og frivillige som bidro! Anja innkaller til et utvalgsmøte snart. Tweens-samlinger i høst. Edens Hage i prestegårdshagen f.k. søndag.

1. **Menighetsbladet KIME**

Deadline har gått ut. Magasinet kommer i midten av oktober.

1. **Musikk/kor.**

God Tone går så det suser. Medlemmer kommer også fra nabosokn.

**Orientering om div. arrangement til høsten og fordele hva MR har ansvar for:**

* Onsdag 6.sept. kl.18.30 i Hobøl kirke i samarbeid m/Hobøl historielag. Kl.20.00: Enkel servering. Kl.20.30: Kveldssamling i kirken v/Svein. Behov for hjelp m/servering.

**Svanhild bestiller kringle og spør Berit om å hente den (Asbjørn Svein og Terje kan også hente). Pernille kommer og lager kaffe 18.30.**

* Kirkens bymisjon v/Jorunn Askerød TMS torsdag 14.sept **kl.** **19.30**. Diakoniutvalget arrangerer. **Jan er ikke til stede. Ønsker en til å lede samlingen.**
* Kirkens SOS torsdag 12. oktober **kl.? på TMS. Temakveld om psykisk helse.**
* Søndag 29.oktober kl.18.00 TMS v/ Sven Aasmundtveit: Vekkelsens sanger.

Sak 44/23

**EVENTUELT**

* Julegudstjenester 2024:

**Vedtak:** Tomter kirke kl. 15.00. Hobøl kirke kl. 14.30 og 16.00. Det blir gudstjeneste 17. desember.

* Økt bruk av arbeidsstasjon på TMS:

**Vedtak:** Forhandle med nytt styre på TMS. Bruk 4 dager i uken. Jan fasiliterer for et møte. Asbjørn, Jan og Terje delta. Onsdager på dagtid kan Asbjørn. Saken tas til kirkelig fellesråd når det gjelder evt. økning av husleie.

* Minnes de døde siden sist vi var samlet. Forslag til endring av tekst/liturgi fra Synnøve.

**Vedtak:** Rådet lener seg på sokneprestens pastorale skjønn og overlater til han å velge tekst.

Hobøl/Tomter 31.08.2023

Referent: Terje Stenholt